Σάντουιτς Metropolis με ψαρονέφρι και καραμελωμένα κρεμμύδια
Λαχταριστό σάντουϊτς με ψαρονέφρι και καραμελωμένα κρεμμύδια.
2-3 κουτ. σούπας ελαιόλαδο, 4 μεγάλα κρεμμύδια, σε λεπτές φέτες, 90 ml βαλσαμικό ξίδι, 4 κουτ. σούπας ζάχαρη καστανή, 60-80 γρ. ψαρονέφρι, σε 2-3 φέτες, 2 μεγάλες φέτες ψωμί μαύρο, πάχους 1 εκ., 1-2 κουτ. γλυκού μουστάρδα πικάντικη, 2 λεπτές φέτες γραβιέρα Κρήτης, 2-3 λεπτές φέτες ντομάτας, 2 φύλλα λόλα κόκκινη, αλάτι, φρεσκοτριμμένο πιπέρι
Σε ένα μεγάλο αντικολλητικό τηγάνι ζεσταίνουμε το ελαιόλαδο σε δυνατή φωτιά και σοτάρουμε τα κρεμμύδια για περίπου 3 λεπτά, μέχρι να γυαλίσουν και να ξανθύνουν. Σβήνουμε με το ξίδι και σοτάρουμε για άλλα 1-2 λεπτά περίπου, μέχρι να εξατμιστεί.Ρίχνουμε την καστανή ζάχαρη και ψήνουμε σε χαμηλή φωτιά για περίπου 15 λεπτά, ανακατεύοντας, μέχρι να λιώσει η ζάχαρη και το μείγμα να αρχίσει να μελώνει. Αποσύρουμε από τη φωτιά και το αφήνουμε να κρυώσει.Καθαρίζουμε καλά το τηγάνι και το ζεσταίνουμε σκέτο, σε πολύ δυνατή φωτιά, μέχρι να κάψει και να αχνίσει. Βάζουμε στο τηγάνι το ψαρονέφρι και ψήνουμε για περίπου 2 λεπτά από κάθε πλευρά (ελέγχουμε να έχει ψηθεί και στο κέντρο του). Αποσύρουμε από τη φωτιά. Αλείφουμε τις φέτες ψωμιού με τη μουστάρδα. Βάζουμε στη μία φέτα το τυρί, τις φέτες ντομάτας, τη λόλα και αλατοπίπερο. Πάνω στη λόλα βάζουμε 2 κ.σ. κρεμμύδια και τις φέτες από ψαρονέφρι.Βάζουμε άλλες 2 κ.σ. κρεμμύδια, σκεπάζουμε με τη δεύτερη φέτα ψωμιού και σερβίρουμε αμέσως.
Κρεμμύδι,Χοιρινό